Sagunt presenta el dispositiu de platges  per a l'estiu de 2023
04 de juliol 2023

![](/media/4l5eeznu/img_5925_c.jpg?width=850&height=566.6666666666666)

El departament de Platges, la Policia Local i la Societat Anònima de Gestió (SAG) han presentat este matí, en la plaça de la Concòrdia del Port de Sagunt el dispositiu especial de vigilància i manteniment per a la zona de les platges del municipi en l'època estival. A més, la delegació d'Activitat Física, Salut i Esports oferix una variada programació esportiva a les platges. També s'han mostrat les banderes adaptades per a persones amb daltonisme.

A l'acte han assistit l'alcalde de Sagunt, Darío Moreno; el regidor de Platges, Roberto Rovira; la regidora de Policia Local, María José Carrera; la regidora de Turisme, Natalia Antonino; el delegat de la SAG, Jorge Vidal; i el regidor d'Activitat Física, Salut i Esports, Javier Timón.

**«Presentem este dispositiu de platges amb l'objectiu principal de la seguretat»**, ha declarat Darío Moreno. També ha explicat altres motius per la qual cosa és essencial definir un dispositiu de platges com este: «**Ho hem de fer per la part turística, amb eixe important sector econòmic que tenim a la ciutat, però ho hem de fer també de cara als nostres propis ciutadans i ciutadanes. D'ací ve que totes les peces d'este Ajuntament hagen d'estar greixades perquè assegurem el bon funcionament, des de l'equip de Socorrisme, la Policia Local, l'equip d'Esports, Turisme, la SAG, tots són peces essencials perquè puguem gaudir al màxim d'un entorn que recordem és un entorn natural».**

**![](/media/guondrvw/img_5882_c.jpg?width=850&height=566.6666666666666)**

**Salvament i socorrisme**

La plantilla del dispositiu especial de vigilància i manteniment està formada per un coordinador general, sis coordinadors de posta, sis patrons, vint-i-set socorristes des de l'1 de juny al 24 de setembre, així com cinc socorristes més de reforç per als mesos de juliol i agost. L'horari de juny a setembre és de 10 a 20 hores i al juliol i l’agost s'allargarà el servici una hora més, és a dir, fins a les 21 hores.

Així mateix, hi ha dos ambulàncies amb un metge i un tècnic per a cadascuna de les quals, que estan situades una a la platja del Port de Sagunt i l'altra a la platja d'Almardà, que també cobrix Corinto.

Les platges de Sagunt i Almardà també disposen del servici Punt Accessible per al bany de persones amb mobilitat reduïda, que compten amb dotze monitors i té un horari de 10 a 19 hores ininterrompudament.

A més, hi ha dos motos aquàtiques per a les platges del Port de Sagunt i Almardà, així com una embarcació per a la platja de Corinto. Així mateix, el dispositiu té llanxes de rescat, tubs i un tauler espinal, entre altres recursos.

Les platges del Port de Sagunt i Almardà també tenen el servici de vigilància amb drons.

**«Crec que Sagunt i les platges de Sagunt són un referent fonamentalment en salvament i socorrisme, gràcies a l'equip humà que tenim de socorristes i que és referent a nivell nacional i internacional»**, ha assegurat Roberto Rovira. A més, ha destacat la importància de **«la inversió que fem any rere any a través del departament de Platges i també en innovació tecnològica que garantix eixa seguretat a les platges i també el manteniment i la qualitat dels servicis, així com la cura de l'entorn natural que suposen les platges».**

**![](/media/o5vl2rid/img_5950_c.jpg?width=850&height=566.6666666666666)**

**Guardons**

Les platges del Port de Sagunt, Corinto i Almardà han rebut enguany cadascuna el guardó de les Banderes Blaves a les millors platges i ports esportius de la Comunitat Valenciana. Així mateix, Sagunt també ha obtingut tres banderes Qualitur per les seues tres platges. Durant l'acte de presentació del dispositiu de platges, també s'ha aprofitat per a hissar la Bandera Blava de la platja del Port de Sagunt.

Amb estes sis banderes se sumen altres banderes o distintius que ja  va aconseguir Sagunt l'any passat, i que fan un total de 19: Almardà i el Port de Sagunt van aconseguir set banderes cadascuna: Bandera Blava, Qualitur, Q de Qualitat, ISO 9001, ISO 14001, ISO 170001 i Certificació Ambiental EMAS. Per la seua banda, la platja de Corinto va aconseguir cinc banderes: Bandera Blava, Qualitur, ISO 9001, ISO 14001 i Certificació Ambiental EMAS.

**Policia de Platges**

El servici de la Policia de Platges 2023 estarà operatiu fins al pròxim 10 de setembre. Tal com és habitual, la Policia de Platges estarà formada per huit agents, dos oficials i un inspector.

Pel que respecta als mitjans materials, la secció disposa de quatre _quads_ policials, dos vehicles tot terreny i una embarcació. El servici de Policia de Platges comença a les 10 hores i acaba a les 20 hores.

**![](/media/f1olqonu/img_5978_c.jpg?width=850&height=566.6666666666666)**

**Empresa Pública Municipal SAG**

Per a esta temporada estival, la SAG ha incrementat el dispositiu de neteja de platges. A la plantilla regular que s'encarrega del manteniment de les platges s'han incorporat díhuit nous empleats que treballen de dilluns a divendres: quinze persones al matí, dos persones a la vesprada i una a la nit. Respecte als caps de setmana, el personal de la SAG ha sigut ampliat amb deu nous empleats: set persones al matí, dos a la vesprada i una a la nit. Cal esmentar que cada dia de la setmana s'executa un perfilat de l'arena de la platja amb un tractor.

**Activitats esportives**

Pel que respecta a l'apartat esportiu, durant els mesos de juliol i agost es podrà gaudir del programa Estiu a la Mar 2023, que es desenvolupa tant a la platja del Port de Sagunt com en la d'Almardà. El programa consta de competicions esportives, així com activitats físiques terrestres i aquàtiques, a més de campus esportius. Com és habitual, també inclourà classes de ioga i gimnàstica. Així mateix, diversos clubs de la localitat han proposat diverses competicions esportives, com a tornejos de tenis platja, handbol de platja, etcètera.

![](/media/hdgdssww/img_5885_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/sagunt-presenta-el-dispositiu-de-platges-per-a-l-estiu-de-2023/ "Facebook")
*   [](http://twitter.com/share?url=https://aytosagunto.es/va/actualitat/sagunt-presenta-el-dispositiu-de-platges-per-a-l-estiu-de-2023/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-presenta-el-dispositiu-de-platges-per-a-l-estiu-de-2023/ "Linked In")
*   [](mailto:?body=https://aytosagunto.es/va/actualitat/sagunt-presenta-el-dispositiu-de-platges-per-a-l-estiu-de-2023/)